Radio Harstad

Radio Harstad er en lokalradio for Harstad som ble startet i 1984 under navnet Ungdomsradioen. Redaktør Reidulf Solbakken har drevet prosjektet, som er støttet av Harstad kommune med økonomiske midler til husleie og en stilling som redaktør. Radioen har per desember 2009 nærmere 100 frivillige medarbeidere.Harstad Tidende, papirutgaven, 21. desember 2009

Radio Harstad eies av «Interesseforeningen for Radio Harstad» (IFRH).Medieregisteret IFRHs styre kalles eierstyret og består av Radio Harstad-veteraner og en person fra kommunen.

 Historie 
Ungdomsradioen ble startet opp i 1984. Initiativtaker var Reidulf Solbakken, som var redaktør frem til 1. april 2011, Da tok Bengt Simonsen over. Solbakken deltok i 1984 på et seminar i regi av Landsforeningen for Fritidsklubber (LFK) om nye aktiviteter i fritidsklubbene, hvor nærradio ble trukket fram som et alternativ. I september 1984 fikk Centrum Fritidsklubb innvilget konsesjon for nærradio. Dette var starten på Ungdomsradioen, forløperen til Radio Harstad.Lokalhistoriewiki.no «Reidulf Solbakken», Lokalhistoriewiki Den første sendinga gikk på lufta 10. desember 1985.«Feiring før dommedag» , ht.no 12. desember 2007

I 1998 mottok kanalen Forbrukersamvirket Nords kulturpris.«Søker kandidater til Coop-kulturpris», Fremover.no 19. august 2007, artikkelen nevner tidligere vinnere I 2003 ble radioen tildelt Troms fylkeskommunes kulturpris for sitt arbeid for ungdommen i Harstad.Norsk lokalradioforbund, 8. desember 2003

Sommeren 2009 flyttet radioen inn i nye lokaler i Harstad Rådhus. Åpningen ble markert med besøk av daværende barne- og likestillingsminister Anniken Huitfeldt som klipte snoren, samt musikalske innslag og taler utenfor rådhuset.«Gjenåpner med ministerbesøk» , ht.no 1. september 2009 I desember 2009 fikk Radio Harstad for første gang over 100 medarbeidere, men har fra kommunen én fast stilling.

 Referanser 

 Eksterne lenker 

  Ungdomsradioens lydarkiv

Harstad, Radio
Kategori:Kultur i Harstad
Kategori:Radiokanaler etablert i 1986